Suchinthana/ta-wikipedia huggingface dataset:
வெள்ளாயணி ஏரி

வெள்ளாயணி ஏரி அல்லது வெள்ளாயணி காயல் (வட்டார வழக்கு) என்பது கேரளத்தின், திருவனந்தபுரம் மாவட்டத்தில் உள்ள பெரிய நன்நீர் ஏரியாகும்.

அமைவிடம்  
இது திருவனந்தபுரம் மத்திய பேருந்து நிலையத்தில் இருந்து 9 கிலோ மீட்டர் தொலைவில் தம்பனூர் என்ற இடத்தில் உள்ளது. கிழக்கு கோட்டை பேருந்துப் பணிமனையில் இருந்து வெள்ளயாணி ஏரிக்கு பேருந்துகள் இயக்கப்படுகின்றன. பூங்குளம் சந்திப்பின் வழியாக கோவளத்தில் இருந்து 7கிமீ தொலைவில் அமைந்துள்ளது.

இந்த ஏரியைக் கடப்பதற்கு ஏதுவாக ஒரு சாலை கட்டப்பட்டுள்ளது. இந்த ஏரி சுற்றுலாப்பயணிகளை பெரிதும் கவர்கிறது. பார்வையாளர்கள் ஒரு முறை கோவளம் வந்தால் அவர்களால் இந்த அழகான காட்சி நிறைந்த நன்னீர் ஏரியினைக் காணும் வாய்ப்பை அவர்கள் நழுவவிடுவதில்லை. இது மிகவும் தூய்மையான தெளிவான நீர். குறிப்பாக இந்த ஏரியினை இரவு நேரத்தில் நிலவு வெளிச்சத்தில் காணும்போது மனதிற்கு இதமாக உள்ளதாம். அங்குள்ள வட்டார வழக்கில் கொச்சு கோவளம் என்று அழைக்கிறார்கள் அதற்கு சிறிய கோவளம் என்பது பொருளாகும். அந்த ஏரியில் படகுப்போட்டிகள் ஓணம் திருவிழாவின்போது விமரிசையாக நடக்கிறது. இதனைக்காண பெரும் மக்கள் கூட்டம் ஓணத்திருவிழாவின் போது வருகிறார்கள். கோவளம் கடற்கரையில் இருந்து வெள்ளயாணி ஏரிக்கு நாட்டுபடகு சவாரிகள் வசதிகள் வழங்கப்படுகிறது.

ஏரிக்கு அச்சுறுத்தல்கள்  
ஏரியின் நீரை அகற்றவும், விவசாயத்திற்கு மீளமைக்கப்பட்ட பகுதியை பயன்படுத்தவும் நடவடிக்கை எடுத்தபோது, உள்ளூர்வாசிகளாலும் சுற்றுச்சூழல்வாதிகளாலும் எதிர்க்கப்பட்டது. அதனால் இது தற்காலிகமாக கைவிடப்பட்டது. சட்டவிரோத மணல் சுரங்கம், மாசுபாடு மற்றும் நில மீட்பு ஆகியவை ஏரிகளின் நிலையௌ பாதிக்கின்றன.

வவ்வமூலா  ஏரி  
காக்கமூலா சோரிலிருந்து பார்க்கும் மற்றொரு கடற்கரை வவுவாமுல்ல ஏரியாகும். விழிஞ்சம் சர்வதேச கடற்கரைக்கு குடிநீர் வழங்குவது வவுவாமுலா ஏரி பரிந்துரைக்கப்படுகிறது. டிசம்பர் 2015 இல் இந்த சாலை புதுப்பிக்கப்பட்டது. இது சுற்றுலாப் பயணிகளை ஈர்க்கும் வகையில் சாலைகளின் இரு புறமும் சுண்ணாம்புக்காரை அமர்வு இருக்கைகள் அமைக்கப்பட்டுள்ளன.

மேற்கோள்கள்

வெளி இணைப்புகள் 

 Wikimapia
 https://www.tripadvisor.in/Attraction_Review-g311295-d4151733-Reviews-Vellayani_Lake-Kovalam_Thiruvananthapuram_District_Kerala.html

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
திருவனந்தபுரம் மாவட்டத்திலுள்ள ஏரிகள்
சுங்கர்

சுங்கர் எனப்படுவோர் மௌரியர் சாம்ராஜ்யத்தை முடிவுறுத்தி ஆட்சியைக் கைப்பற்றியவர்களாவர். மௌரிய பேரரசின் இறுதி மன்னனாக விளங்கிய பிரகத்திர மௌரியன் என்பவனின் அரண்மனையில் இருந்த புஷ்யமித்திர சுங்கன் என்பவன் சூழ்ச்சியால் பிருகத்ரதனை கவிழ்த்துவிட்டு ஆட்சிபீடம் ஏறிக் கொண்டான். சுங்கர்களின் ஆட்சி கி.மு 185ஆம் ஆண்டில் ஆரம்பித்து கி.மு 75 வரை 112 ஆண்டுகள் நிலவியது. இக்காலத்தில் அசோகனாலும் அவன் பின் வந்த மௌரியர்களாலும் வளர்க்கப்பட்ட பௌத்தம் பெரு வீழ்ச்சி அடைந்துவிட்டது. சுங்கர்கள் பிராமண குலத்தினை சார்ந்தவர்களாக இருந்தமையும் இதற்குக் காரணம் என்பர்.

சுங்க மன்னர்களுள் புஷ்யமித்திரனை அடுத்து "அக்கினிமித்திரன்", "வசுமித்திரன்", "பாகவதன்", "தேவபூதி", "சுசசுதா" முதலான மன்னர்களின் ஆட்சி இடம்பெற்றது. இவர்கள் காலத்தில் பாடலிபுத்திரம், விதிசா முதலான இடங்கள் தலைநகராக விளங்கின.

சுங்கர்களின் வீழ்ச்சி
சுங்கப் பேரரசின் இறுதி அரசனான தேவபூதியை, கண்வ குலப் பிராமணன் வாசுதேவ கண்வர் கி. மு 75இல் வெற்றி கொண்டு  மகத நாட்டை ஆளத்துவங்கினான்.

சுங்கப் பேரரசர்கள்

சுங்கர் காலத்திய சிற்பங்கள்
மௌரியர்களுக்கு பின்னால் சிற்பக்கலையினை சுங்கர்கள் கன்வாயினர்களால் வளர்க்கப்பட்டது என்றால் மிகையில்லை. பர்குத், புத்தகயை, சாஞ்சி, கந்தகிரி, உதயகிரி ஆகிய இடங்களில் உள்ள சிற்பங்கள் மௌரியர்களுக்குப் பின் வந்த சுங்க கன்வாயினர்களால் வளர்க்கப்பட்டவையாகும். இங்கு காணப்படும் சிற்பங்கள் பெரும்பாலும் பௌத்த சமயத்தை சார்ந்தவையாகும். இச்சிற்பங்கள் காட்டும் உணர்வுள்ள தத்துவங்கள் அக்கால மக்களின் பண்பாட்டை விளக்குகின்றன.

சுங்கர் காலச் சிற்பங்கள் அதிகமாக பர்குத், சாஞ்சி ஆகிய இடங்களில் காணப்படும் துமிளிகளில் அமைந்துள்ள நூக்கிணைப்பு வேலிகள், தோரண வாயில்கள் ஆகியவற்றில் அமைந்துள்ள சிற்பங்கள் சிறப்பானவையாகும்.

மேற்கோள்கள்

வெளி இணைப்புகள்

இந்திய வரலாறு
இந்திய அரச மரபுகள்
பண்டைய இந்தியா
பிராமண அரச மரபுகள்
மங்களுர் படவு மலை

இந்தியாவில் உள்ள கர்நாடகா,மங்களூர் தாலுக்காவில் உள்ள மலைகளில் படவு மலைகள்  காணப்படுகின்றன.   பத்தொன்பதாம் நூற்றாண்டின் முற்பகுதியில், மடாலயர் கத்தோலிக்க பாதிரியான பிஷப் விக்டர் பெர்னாண்டஸ், மார்ச் மாதத்தில் இறந்த மங்கலூர் கத்தோலிக்க தியாகிகள் நினைவுச்சின்னத்தை படவு மலைகளுக்கு அருகில் நன்தூரில் எழுப்பினார்.  இந் நினைவுச் சின்னம் பதினைந்து வருடங்களாக சிறைபிடிக்கப்பட்ட காலத்திலிருந்து சீரங்கபட்டணத்தில்  [1]உள்ளன.

மேற்கோள்கள்

வெளி இணைப்புகள் 
 Mangalore City Corporation Website 

கர்நாடகம்
மீனவன் (கவிஞன்)

மீனவன் (கவிஞன்), இந்தியா, தமிழ்நாடு மாநிலம், நாகப்பட்டினம் மாவட்டம், தரங்கம்பாடியில் பிறந்தவர் ஆவார். இவரது இயற்பெயர் கு. நாராயணசாமி என்பதாகும். நல்லாசிரியர். அண்ணாதுரை, மு.கருணாநிதி, ம. கோ. இராமச்சந்திரன் ஆகிய முதல்வர்களிடம் கவிதைகள் எழுதியமைக்காகப் பாராட்டுப் பெற்றவர் இவர். இவர் சிறந்த எழுத்தாளராக  அறமுகமானார்

எழுதிய நூல்கள்
 கொஞ்சும் குழந்தை
 உழைக்கும் பரிதி
 முத்திரைக் குமரி

மேற்கோள்

தமிழ் எழுத்தாளர்கள்
ஞானச்செல்வன்

கோ. திருஞானசம்பந்தம் என்ற இயற்பெயர்  கொண்ட "கவிக்கோ" ஞானச்செல்வன் (பிறப்பு: 28 நவம்பர் 1939) ஓர் தமிழ்நாட்டு மரபுக் கவிஞரும், தமிழறிஞரும், எழுத்தாளரும், பேச்சாளரும், ஊடகவியலாளரும் ஆவார். தமிழ்நாடு கலை இலக்கியப் பெருமன்றத்தின் திருவாரூர் மாவட்டக் கிளையின் தலைவராகப் பணியாற்றியுள்ளார். மதுரையில் நடைபெற்ற உலகத் தமிழ் மாநாடுகளில் தங்கம், வெள்ளி, கேடயம், சிறப்பு விருதுகள் எனப் பல்வேறு பாராட்டுக்களைப் பெற்றவர்.

தொடக்க வாழ்க்கை 
தஞ்சாவூர் மாவட்டத்தில் உள்ள மதுக்கூரில் 28 நவம்பர் 1939 அன்று இந்திய விடுதலைப் போராட்ட வீரர் பி.க. கோவிந்தசாமி என்பவருக்கு மகனாகப் பிறந்தார் ஞானச்செல்வன்.  இவருக்கு முதலில் இடப்பட்ட பெயர் திருஞானசம்பந்தம். 

தொடக்கக் கல்வியை மதுக்கூரிலும் ஒரத்தநாடு உயர்நிலைப்பள்ளியிலும் பயின்றார். திருப்பனந்தாள் செந்தமிழ்க் கல்லூரியில் படித்துப் புலவர் பட்டம் பெற்றார். புதுக்கோட்டை அரசு ஆசிரியப் பயிற்சிக் கல்லூரியில் ஆசிரியப் பயிற்சி பெற்றார். சென்னைப் பல்கலைக்கழகத்தில் முதுகலைப் பட்டம், முதுநிலைக் கல்வியியல் பட்டம் பெற்றார்.

ஆசிரியப்பணி 
திருவாரூர் கழக மேனிலைப் பள்ளியில் (Board High School; தற்போது வ.சோ. ஆண்கள் மேல்நிலைப் பள்ளி) 1997 வரை முதுகலைப் பட்டதாரித் தமிழாசிரியாராக பணியாற்றினார் இக் காலகட்டத்தில் இவர் மாணவர்களுள் ஒருவராக ஆரூர் தமிழ்நாடன் இருந்தார்.

1998 முதல் சென்னையில் வாழ்ந்து வருகிறார்  ஞானச்செல்வன்.

தமிழ்ப்பணி

இதழியல் 
பல ஏடுகளுக்கும், இதழ்களுக்கும் பங்களித்துள்ளார்.

ஊடகம் 
தூர்தர்சன் தொலைக்காட்சியின் சென்னை கிளையில் (தற்போது பொதிகை தொலைக்காட்சி) 17 ஆண்டுகள் எண்ணும் எழுத்தும் என்ற தலைப்பில் நேயர்களுக்குத் தமிழ் கற்பித்த பேராசிரியர் மா. நன்னனின் தாக்கத்தில் தவறின்றித் தமிழ் பேசுவோம் எனும் தொடர் நிகழ்ச்சியில் மூன்றாண்டுகள் கற்பித்தார் ஞானச்செல்வன். 

பிற தொலைக்காட்சி நிகழ்ச்சிகளிலும் வானொலி நிகழ்ச்சிகளிலும் பங்களித்துள்ளார்.

உரைகள் 
தனியுரை. தொடருரை, பேருரை ஆகிய வடிவங்களில் உரையாற்றியுள்ளார்.  தில்லித் தமிழ்ச் சங்கம், கோலாலம்பூர்த் தமிழ்ச் சங்கம், மும்பை பாண்டூப் தமிழ்ச் சங்கம் முதலியவற்றில் சிறப்புரையாற்றியுள்ளார். மலேசியா, சிங்கப்பூர் நாடுகளில் மூன்று முறையும் தாய்லாந்தில் ஒருமுறையும் தமிழ்ப்பேருலா நிகழ்த்தியுள்ளார்.

பயிற்றுவித்தல் 
நல்ல தமிழ் அறிவோம் என்ற தலைப்பில், தமிழ் இணையக் கல்விக் கழகத்தின் இணைய வகுப்பறையில் காணொலிக் காட்சி மூலமாகப் பாடங்களை நடத்தி வருகிறார்.

தன் 55 ஆண்டுகாலத் தமிழ்ப்பணியில் எழுத்தாளர்கள், கவிஞர்கள், இதழாளர்கள் பலரை உருவாக்கியுள்ளார்.

படைப்புகள்

விருதுகள் 
1968- இரண்டாம் உலகத் தமிழ் மாநாட்டில் தமிழக அரசின் தங்கப்பதக்கம் பெற்றவர். மலேசியா, உலகத் திருக்குறள் மாநாடு, புதுவை அரசு, பெங்களூர்த் தமிழ்ச்சங்கம், மதுரை எழுத்தாளர் மன்றம், உலகத் தமிழ் எழுத்தாளர் சங்கம் முதலிய அமைப்புகளில் கவிதைப் போட்டிகளில் முதல், இரண்டாம் பரிசுகள் பதினாறு பெற்றவர்.நற்றமிழ்ப் பாவலர், கவிக்கோ, நற்கவித் திலகம், தமிழ்ச்செம்மல், நற்றமிழறிஞர், பாரதி இலக்கியச் செல்வர், தமிழ்மாமணி, பேருரை நம்பி உள்ளிட்ட சிறப்புப் பட்டங்கள் பதினெட்டும் ஆழ்வார்கள் ஆய்வு மையம், கம்பன் கழகம், த.எ. சங்கம், கண்ண ப்பன் வாசுகி அறக்கட்டளை போன்ற அமைப்புகள் வழங்கிய விருதுகளும் பெற்றவர்.

2019-ஆம் ஆண்டுக்கான  தமிழக அரசின் இளங்கோவடிகள் விருதும் அதனுடன் உரூபாய் 1,00,000 மற்றும் ஒரு சவரன் தங்கப்பதக்கமும்  ஞானச்செல்வனுக்கு வழங்கப்பட்டது.

மேற்கோள்கள்

வெளி இணைப்புகள் 

 கவிக்கோ ஞானச்செல்வன் - யூடியூப் அலைவரிசை

1939 பிறப்புகள்
தஞ்சாவூர் மாவட்ட நபர்கள்
தமிழ் எழுத்தாளர்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
குன்னிலங்காடி

தென்னிந்திய மாநிலமான கேரளாவில் குன்னிலங்காடி என்ற கிராமம் அமைந்துள்ளது. இந்த கிராமம் எர்ணாகுளம் மாவட்டத்தில் அமைந்துள்ள ஒரு சிறிய கிராமம். இது அங்கமாலிக்கு 19 கிமீ தொலைவிலும் காலடிக்கு 6 கி.மீ. தொலைவிலும் அமைந்துள்ளது.

எர்ணாகுளம் மாவட்டம்
கோம் ஆறு

ஜாக்ரோஸ் மலை மற்றும் நமக் ஏரி ஆகிய இடங்களில் இருந்து நீரை பெற்று நதியாக பாய்கிறது. இந்த நதி ஈரான் நாட்டின் மிகப் பெரிய நதியாகும். இந்நதி கோம் நகரைக் சூழ்ந்து கொண்டு கியோம் நகர் வரை பாய்கிறது. மேலும் குரேஹ் சூவு நதியுடன் சேர்ந்து சுமார் 400 கிமீ (250 மைல்) நீளம் வரை பாய்கிறது. இந் நீர் நிலை 312 m³ / s மற்றும் 4 m³ / s க்கு இடையில் மிகவும் வலுப்பெற்று காணப்படுகிறது. இவ்வலுவிற்கு காரணம் பாசனத்திற்காக நீரை எடுத்துக் கொள்வதன் விளைவாகும்.

மேற்கோள்கள்

ஈரானின் நீர்நிலைகள்
தரவளவியல்

தரவளவியல் (Qualimetry)  என்பது ஒரு விஞ்ஞான துறையாகும். ஒரு பொருள் அல்லது செயல்முறை அது இயற்கையானதோ அல்லது மனிதத் தயாரிப்போ, உழைப்பால் உருவானதோ  அல்லது இயற்கையின் தயாரிப்போ,  வாழ்வதோ அல்லது உயிரற்றதோ, எந்தவொரு பொருளாக இருந்தாலும் அதன் தரத்துடன் தொடர்புடைய முறைகள் மற்றும் பிரச்சினைகளை இத்துறை ஆய்வு செய்கிறது . 
தரங்களின் அளவுகளை உறுதிப்படுத்தும் இந்த அறிவியல் கோட்பாடு முன்னாள் உருசியாவில் கி.கி.அசுகால்டோவால் உருவாக்கப்பட்டது . தற்பொழுது உருசிய  தரநிலைகளை மேம்படுத்துவதற்குப் பயன்படுத்தப்படுகிறது  .

கலந்துரையாடல்கள் 

தரவளவியல் என்ற சொல் quale (என்ன வகை என்ற பொருள் கொண்டது) என்ற இலத்தீன் மொழிச் சொல்லிலிருந்து பெறப்பட்டதாகும். எந்தவொரு வகையான பொருளின் தரத்துடன்  தொடர்புடைய முறைகள் மற்றும் பிரச்சினைகளை ஆராயும் இவ்விஞ்ஞாசானத்துறை முதன்முதலில் 1968 ஆம் ஆண்டில் பயன்படுத்தப்பட்டது. இந்த முன்னெடுப்பானது சர்வதேச அறிஞர்களின் மாசுகோ, ஓசுலோ, வர்னா, யெரெவான், மாட்ரிட்டு, தாலின் மாநாடுகளில் முழுமையாகவோ அல்லது பகுதியாகவோ தரவளவியல் பிரச்சினைகள் குறித்த விவாதங்களுக்கு அர்ப்பணிக்கப்பட்டது.
பல நாடுகளின் விஞ்ஞான மற்றும் பொறியியல் சொற்களஞ்சியங்களில் படிப்படியாக தரவளவியல் என்ற சொல் படிப்படியாக அனுமதிக்கப்பட்டது. கூகுள் நிறுவனத்தின் கூற்றுப்படி பல்லாயிரக்கணக்கான குறிப்புகள் மற்றும் வெளியீடுகள் 32 மொழிகளில் இந்த தரவளவியல் என்ற சொல் காணப்படுகிறது

மேற்கோள்கள் 
.

சீர்தரங்கள்
தரம்
அளவியல்
2319 அலுமினியக் கலப்புலோகம்

2319 அலுமினியக் கலப்புலோகம்) (2319 Aliminium alloy) என்பது அலுமினியத்தின் உலோகக் கலவையாகும். இக்கலப்புலோகத்தில் தாமிரம் (5.8–6.8%) உலோகக் கலவையாக்கும் உலோகமாகக் கலந்துள்ளது. மேலும் இக்கலப்புலோகத்தில் சிலிக்கன் ≤0.20%, இரும்பு ≤0.30%, மாங்கனீசு 0.20–0.40%, மக்னீசியம் ≤0.02%, துத்தநாகம் ≤0.10% , தைட்டானியம் 0.10–0.20%, வனேடியம் 0.05–0.15% , சிர்க்கோனியம் 0.10–0.25%, பெரிலியம் ≤0.0003% மற்றும் 0.15% வரை நுண்ணளவுத் தனிமங்கள் சேர்ந்துள்ளன. 2319 அலுமினியக் கலப்புலோகத்தின் அடர்த்தி 2840 கி.கி/மீ3 ஆகும். இக்கலப்புலோகம் முதன் முதலில் அமெரிக்காவில் 1958 ஆம் ஆண்டில் பதிவு செய்யப்பட்டது.

2319 அலுமினியக் கலப்புலோகம் குறிப்பாக வில் பற்றவைப்பு மின்முனைகளில் அல்லது 2219 அலுமினியக் கலப்புலோகத்துடன் சேர்த்து செய்பொருட்களில் நிரப்புப் பொருளாகப் பயன்படுத்தப்படுகிறது.

மேற்கோள்கள் 

அலுமினியக் கலப்புலோகங்கள்
இந்திய கடவுச்சீட்டு

இந்தியக் கடவுச்சீட்டு, இந்தியக் குடியுரிமை பெற்ற எவருக்கும் இந்தியக் குடியரசுத் தலைவரின் ஆணையின் அடிப்படையில் வழங்கப்படும் கடவுச் சீட்டு ஆகும். இதை வைத்துக் கொண்டு பல நாடுகளுக்கு பயணம் செய்யலாம். இந்தியக் குடியுரிமையை நிலைநாட்டவும் இது உதவும். இந்தக் கடவுச்சீட்டை வழங்குவதற்காக நாடு முழுவதும் பல்வேறு கடவுச்சீட்டு மையங்கள் திறக்கப்பட்டுள்ளன. வெளிநாடுகளில் உள்ள இந்தியத் தூதரகங்களின் மூலமும் பெற முடியும்.

12 திசெம்பர் 2022 நிலவரப்படி, 7.2 சதவிகிதம் (தோராயமாக 96 மில்லியன்) இந்தியக் குடிமக்கள் செல்லுபடியாகும் கடவுச்சீட்டைக் கொண்டுள்ளனர், கேரளாவில் அனைத்து இந்திய மாநிலங்களிலும் விட அதிக கடவுச்சீட்டு வைத்திருப்பவர்கள் உள்ளனர். முன்னதாக, அதிக நேரம் எடுத்துக்கொள்ளும் மற்றும் சிக்கலான செயல்முறை மற்றும் முக்கிய நகரங்களில் மட்டுமே அமைந்துள்ள கடவுச்சீட்டு வசதி மையங்களுக்கு மட்டுப்படுத்தப்பட்ட அணுகல் காரணமாக மக்கள் மத்தியில் கடவுச்சீட்டுகள் பிரபலமாக இல்லை. மையங்களின் விரிவாக்கம் மற்றும் தொழில்நுட்ப மேம்பாடுகளுடன், அதிகரித்த அவுட்சோர்ஸிங் மற்றும் நடுத்தர வர்க்கம் விரிவடைவதால், சதவீதம் உயரும் என எதிர்பார்க்கப்படுகிறது.

வகைகள் 
 சாதாரண கடவுச்சீட்டு: கருப்பு நிற அட்டை இடப்பட்டிருக்கும் இவ்வகை கடவுச்சீட்டு கல்வி, சுற்றுலா, தொழில் ஆகியவற்றுக்காக பிற நாடுகளுக்கு சென்று வரும் பொது மக்களுக்கு வழங்கப்படுகிறது. கடவுச்சீட்டைப் பெற விரும்புபவரின் வசதிக்கு ஏற்ப 36 பக்கங்களோ, 60 பக்கங்களோ இருக்கும். அதற்கேற்ப கட்டணத்தைச் செலுத்த வேண்டும்.
 அதிகாரப்பூர்வ கடவுச்சீட்டு : வெள்ளை அட்டை இடப்பட்டிருக்கும் இவ்வகையை இந்திய அரசை முன்னிறுத்தும் அதிகாரிகள் பெறலாம்.
 சிறப்பு கடவுச்சீட்டு : மெரூன் நிற அட்டை கொண்ட இவ்வகை கடவுச்சீட்டுகள் இந்திய உயர் அதிகாரிகளுக்கும், இந்தியத் தூதர்களுக்கும் வழங்கப்படும்.

தோற்றம் 

அட்டைகளில் கருப்பு நிறப் பின்புலத்துள் தங்க நிற எழுத்துக்களில் விவரங்கள் எழுதப்பட்டிருக்கும்.

அடையாள விவரங்கள் 

 சுய விவர பக்கத்தில் பின்வரும் தகவல்கள் உள்ளன:
 வகை: P- "தனிப்பட்ட" என்பதன் சுருக்கம், அது தூதரக அல்லது சேவை கடவுச்சீட்டாக இருந்தால் அது "D" அல்லது "S" என பட்டியலிடப்பட்டுள்ளது
 குறியீடு: ("இந்தியா" க்கு IND என பட்டியலிடப்பட்டுள்ளது)
 தேசியம்: भारतीय / INDIAN
 கடவுச்சீட்டு எண்
 பின்பெயர்
 கொடுக்கப்பட்ட பெயர்(கள்)
 பிறந்த தேதி
 பால்
 பிறந்த இடம்
 வழங்கப்பட்ட இடம்
 வழங்கப்பட்ட நாள்
 காலாவதியாகும் நாள்
 கடவுச்சீட்டு வைத்திருப்பவரின் புகைப்படம்
 கடவுச்சீட்டு வைத்திருப்பவரின் பேய் படம் (2013 முதல் வழங்கப்பட்ட கடவுச்சீட்டுகள் மட்டுமே)
 கடவுச்சீட்டு வைத்திருப்பவரின் கையொப்பம்
 இயந்திரம் படிக்கக்கூடிய கடவுச்சீட்டு மண்டலத்துடன் (MRZ) தகவல் பக்கம் முடிவடைகிறது..
 கடவுச்சீட்டு புத்தகத்தின் முடிவில் உள்ள மக்கள்தொகையியல் பக்கத்தில் பின்வரும் தகவல்கள் உள்ளன:
 தந்தை அல்லது சட்டப்பூர்வ பாதுகாவலரின் பெயர்
 தாயின் பெயர்
 வாழ்க்கைத்துணையின் பெயர்
 முகவரி
 வழங்கப்பட்ட தேதி மற்றும் இடத்துடன் கூடிய பழைய கடவுச்சீட்டு எண்
 கோப்பு எண்

மேலும் பார்க்க 

 இந்தியக் குடியுரிமையாளர்களுக்கான நுழைவிசைவுத் தேவைகள்

சான்றுகள்

இணைப்புகள் 

 இந்தியக் கடவுச்சீட்டு ஆணையத்தின் தளம்
நாடு வாரியாக கடவுச்சீட்டுகள்
இந்தியக் குடியுரிமைச் சட்டம்
இந்தியாவின் அடையாள ஆவணங்கள்
இந்தியா
அ. மு. சரவண முதலியார்

சரவண முதலியார் என்பவர் தமிழில் சாகித்திய அகாதெமி விருது பெற்ற அ. ச. ஞானசம்பந்தனின் தந்தை ஆவார். சைவமும் தமிழும் தழைக்கச் செய்த அறிஞர்களுள் இவரும் ஒருவர்.

பிறப்பும் வாழ்வும் 
இவர் 1887 ஆம் ஆண்டு முத்துசாமி- சீதை அம்மாளுக்கு மூன்றாவது குழந்தையாகப் பிறந்தவர். இவர் பிறந்த ஊர் அரசங்குடி. இவர் அறுவை வாணிகம் புரிந்து, லால்குடிக்குக் குடியேறினார்.

ஆற்றிய பணிகள் 
1928 ஆம் ஆண்டு முதல் செட்டிநாட்டிலுள்ள கீழைச் சிவல்பட்டி மீனாட்சி சுந்தரேசுவரர் கலாசாலைத் தலைமைப் பொறுப்பை ஏற்றார். 1930 ஆம் ஆண்டு லால்குடி உயர்நிலைப் பள்ளியில் தமிழாசிரியராகவும், பின்னர் திருச்சி மாவட்ட பள்ளிகள் பலவற்றில் தமிழாசிரியராகவும் பணியாற்றி 1943 இல் பணி ஓய்வு பெற்றுள்ளார்.

படைப்புகள் 
தமிழ்ப் புலமைப் பெற்ற இவர், அறிஞர் ந.மு.வேங்கடசாமி நாட்டாருடன் இணைந்து, திருவிளையாடல் புராணத்திற்குப் பேருரை எழுதியுள்ளார்.
எழுதிய நூல்கள்:
 அமுதடி அடைந்த அன்பர்
 இரு பெருமக்கள்
 கட்டுரைப் பொழில்.

பட்டங்கள் 
திருச்சி சைவ சித்தாந்த சபை சார்பில் இவருக்கு, பெருஞ் சொல் விளக்கனார் எனும் பட்டம் வழங்கப்பட்டது.

உசாத்துணை 
1) தமிழ்ப் பொழில், இதழ், கரந்தைத் தமிழ்ச் சங்கம், தஞ்சை- 1958.
2) சரவண முதலியார், கட்டுரைப் பொழில், கங்கைப் புத்தக நிலையம்-2005.
3) பெரியபெருமாள், " தமிழ் வளர்த்த நல்லறிஞர்கள் " மதி நிலையம்-2004.

தமிழ்ப் புலவர்கள்
திருச்சி மாவட்ட நபர்கள்
மீரான் மைதீன்

மீரான் மைதீன் (Meeran Mohideen)  இந்தியாவின், தமிழ்நாட்டிலுள்ள, கன்னியாகுமரி மாவட்டத்தைச் சேர்ந்த ஓர் இலக்கியவாதியாவார். 1968 ஆம் ஆண்டு பெருவிளை என்ற கிராமத்தில் பிறந்தார். சிறுகதை எழுத்தாளரான இவர் மேடை நாடகக் கலைஞராகவும், பேச்சாளராகவும், திரைப்பட உதவி இயக்குனராகவும் இருந்துள்ளார். மேடைகளில் கதை சொல்லியாகவும் இயங்கி வருகிறார். 1998 ஆம் ஆண்டில் இவர் எழுதத் தொடங்கினார்.

சிறுகதைப் படைப்புகள்
 கவர்னர் பெத்தா 
 ரோசம்மா பீவி
 சித்திரம் காட்டி நகர்கிறது

குறும்புதினம்
 மச்சுதூன்

புதினங்கள் 
ஓதி எறியப்படாத முட்டைகள்
அஜ்னபீ

குறும்படம்
 அழகிய நாயகி

பெற்ற பரிசுகள்

 சோதி விநாயகம் பரிசு
 நியூ செஞ்சுரி புத்தக நிறுவனப் பரிசு

மேற்கோள்

தமிழ் எழுத்தாளர்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
1968 பிறப்புகள்
பகத் கி கோதி - மன்னார்குடி வாராந்திர விரைவுவண்டி

பகத் கி கோதி - மன்னார்குடி வாராந்திர விரைவு வண்டி (Bhagat Ki Kothi–Mannargudi Weekly Express) இந்தியாவின் இராசத்தான் மாநிலத்திலுள்ள பகத் கி கோதி இரயில் நிலையத்தையும்  தமிழ்நாடு மாநிலத்திலுள்ள மன்னார்குடியையும் இணைக்கும் ஒரு விரைவு இரயில் ஆகும். வாரமொருமுறை 16863 மற்றும் 16864 ஆகிய தொடர்வண்டி எண்களில் இவ்விரைவு இரயில் இயக்கப்படுகிறது. தற்போது அதிவிரைவு வண்டியாக மேம்படுத்தப்பட்டுள்ளது.

சேவை 
பகத் கி கோத்தி-மன்னார்குடி வாராந்திர விரைவு வண்டிகள் சராசரியாக மணிக்கு 57 கிலோமீட்டர் வேகத்தில் செல்கின்றன. இவை மொத்தமாக 2859 கிமீ வேகத்தை 48.30 மணி நேரத்தில் கடக்கின்றன. இந்த இரயில் தெற்கு இரயில்வே மண்டலத்தால் இயக்கப்பட்டு திருச்சிராப்பள்ளி சந்திப்பில் பராமரிக்கப்பட்டு வருகிறது. மன்னார்குடியை அடைந்ததும் காலி பெட்டிகள்  திருச்சிராப்பள்ளிக்கு கொண்டு செல்லப்படுகின்றன. பராமரிப்பு பயணத்தின் போது இதே போல எதிர்பாதையில்  நீடாமங்கலம் சந்திப்பில் இப்பணி நடைபெறுகிறது.

வழித்தடம் மற்றும் நிறுத்தங்கள்
விரைவுவண்டியின் முக்கிய நிறுத்தங்கள்:
 பகத் கி கோதி
 சோத்பூர் சந்திப்பு
 மெர்டா சாலை சந்திப்பு
 செய்ப்பூர் சந்திப்பு
 சவாய் மாதோபூர் சந்திப்பு
 கோட்டா சந்திப்பு
 நாகடா சந்திப்பு
 உச்சைன் சந்திப்பு
 போபால் சந்திப்பு
 இட்டார்சி சந்திப்பு
 நாக்பூர் சந்திப்பு
 பால்கர்சா சந்திப்பு
 பெடபள்ளி சந்தி
 வாரங்கல்
 விசயவாடா சந்திப்பு
 குதூர் சந்திப்பு
 சென்னை எழும்பூர்
 விழுப்புரம் சந்திப்பு
 சிதம்பரம்
 மன்னார்குடி

இழுவை
பாதை இன்னும் முழுமையாக மின்மயமாக்கப்படாததால், பகத் கி கோத்தி டீசல் அடிப்படையிலான இயந்திரம் மூலம் பகத் கி கோத்தியிலிருந்து சவாய் மாதோபூர் வரை இழுத்துச் செல்லப்படுகிறது. பின்னர் இது மன்னார்குடி வரை இடார்சி மின் இயந்திரத்துடன் இணைக்கப்படுகிறது.

இணைப்புப் பெட்டிகள்
மொத்தம் 18 தொடரிணைப்புப் பெட்டிகள் இரயிலில்  உள்ளன. அவை:
 1 குளிர் இரண்டாம் அடுக்கு
 3 குளிர் மூன்று அடுக்கு
 6 படுக்கைகள் 
 6 பொது
 2 இரண்டாம் வகுப்பு சரக்கு / சிப்பம் ஊர்தி

திசை
இந்த இருப்பூர்தி அதன் திசையை நான்கு முறை மாற்றியமைத்துக் கொள்கிறது. அவை:
 சவாய் மாதோபூர் சந்திப்பு
 நாகடா சந்திப்பு
நீடாமங்கலம் சந்திப்பு தொடருந்து நிலையம்

மேற்கோள்

புற இணைப்புகள்
 6863 / பகத் கி கோதி - மன்னார்டு வாராந்திர  விரைவுவண்டி
 16864 / மன்னார்குடி - பகத் கி கோதி வாராந்திர விரைவுவண்டி

இந்திய விரைவுவண்டிகள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
இரண்டு இலை உள்ள மரம்

வெல்விட்சியா '(Welwitschia)'  எனும்  ஒற்றைத் தாவர இனமுள்ள பேரினம் ஆகும். இந்த பூக்கும் தாவரப் பேரினத்தின் ஒரேயொரு இனமான வெல்விட்சியா மிராபிலிசு '(Welwitschia mirabilis)'  நமீபியாவிலும் அங்கோலவிலும் அமையும் நமீபு பாலநில அச்சுறுத்தல் இனமாகும்.நீட்டோபைட்ட பிரிவு,  வெவிட்சியாசியேல்சு வரிசையில் வெவிட்சியாசியே மட்டுமே  உயிர்வாழும் பேரினமாகும், நீட்டோபைட்டா பிரிவில் உயிர்வாழும் மூன்று பேரினங்களாக, வெல்விட்சியா,  நீட்டம்,  எபெடிரா ஆகியன அமைகின்றன.  இது பொதுவாக "உயிர்வாழும்  தொல்லுயிர் எச்சம்" என வழங்குகிறது.

வகைப்பாடு

தாவரவியல் பெயர்		:	வெல்விட்சியா மிராபிலிஸ் (Welwitschia mirabilis)

குடும்பம்			        :	நீட்டேசியீ (Gnetaceae)

மற்ற பெயர்கள்

தும்போ மரம்(Tree Tumbo)

மரத்தின் அமைவு

			
இது மிகச் சிறிய மரம் ஆகும். இது தரையிலிருந்து சிறிது மட்டுமே மேல் நோக்கி வளர்ந்துவரும் மரமாகும் . பார்ப்பதற்கு மிகவும் விந்தைமிகும் தோற்றம் கொண்டுள்ளது. தண்டுப்பகுதி சில சமயங்களில் 14 அடி சுற்றளவு கொண்டிருக்கும். இவற்றிலிருந்து இரண்டு இலைகள் மட்டுமே வளர்ந்து உள்ளன. இவ்விலைகள் 20 அடி (6.5மீ) நீளத்திற்கும், 20 செ.மீ அகலத்திற்கும் இருக்கும். இவை தரையை ஒட்டியே கிடக்கும். இவ்விலைகள் சதைப்பற்றுடனும், தோல் வார் போன்று தடிப்பாகவும் இருக்கும். இலையின் நுனி இரண்டாக பிளவுபட்டு இருக்கும். மரத்தின் நடுவிலிருந்து பெண் கூம்பு மலர்கள் 5 செ.மீ. நீளத்திற்கு பச்சை நிறத்துடனும், ஆண் கூம்பு மலர்கள் 3 செ.மீ. நீளத்திற்கு பழுப்பு நிறத்துடனும் இருக்கும். இதன் வேர் 200 அடிகள் வரை நீண்டுக் காணப்படுகிறது.

பரவல் பகுதிகள்

இம்மரம் தென் ஆப்பிரிக்காவின் மேற்குப் பாலைவனப்பகுதியில் மட்டுமே காணப்படுகிறது. இவற்றின் இலைகளில் பனித்துளி இரவில் தனித்து காணப்படுகிறது. இவற்றின் இலைகளில் பனித்துளி இரவு நேரங்களில் படிவதால் சில உயிரினங்கள் இங்கு குடியேறுகின்றன.

சிறப்புகள்
இம்மரத்தில் இரண்டு இலைகள் மட்டுமே உள்ளது. தன்னுடைய ஆயுள் காலம் முழுவதும் இரண்டு இலைகள் மட்டுமே கொண்டுள்ளது. இவ்விலைகள் 5-8 செ.மீ. மட்டுமே ஒராண்டில் வளர்கின்றன. இம்மரம் 100 ஆண்டுகளுக்கு மேல் உயிர் வாழ்கிறது. இத்தாவரம் இருக்கும் இடங்களில்  ஆண்டுக்கு,ஏறத்தாழ ஓர் அங்குலத்திற்கும் குறைவான மழையேப் பொழிகிறது.

மேற்கோள்
| 1 || சிறியதும் - பெரியதும்  || அறிவியல் வெளியீடு  || ஜூன் 2001

வியத்தகுத் தாவரங்கள்
மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
பூயா ரைய்மொண்டி

பூயா ரைய்மொண்டி(Puya raimondii) அல்லது ரைமொண்டி கோவ் (Raimondi Cove) அல்லது ஆண்டிஸ் ராணி (Queen of the Andes) (ஆங்கிலம்), டைட்டாங்கா மற்றும் இலகுவாஷ்  எனவும் அறியப்படும் இது ஒரு பாலைவனச் செடியாகும். இது பொலிவியா மற்றும் பெருவின் உயரமான அந்தீசு மலைத்தொடர் பகுதிகளுக்கு சொந்தமானது. இது ஒரு ஊனுண்ணித் தாவரமாக ஒரு காலத்தில் அனுமானிக்கப்பட்டது. இவற்றில் 44 இனச் செடிகள் உள்ளன.

ஒற்றை விதையிலைத் தாவரத்தில் மிகப்பெரியதாக வளரும் செடியான இச்செடி 40 அடி உயரம் வளரக்கூடியது. இலைகள் வட்ட வடிவில் ரோஜாப்பூ போல் அமைந்திருக்கும். இச்செடி 150 ஆண்டுகள் ஆன பிறகே பூக்கிறது. இதனுடைய மலர் கொத்து 34 அடி நீளத்திற்கு வளருகிறது. இதில் 8000-க்கும் மேற்பட்ட வெள்ளை பூக்கள் மலர்கின்றன. பூ முடிந்து விதை வந்தவுடன் இச்செடி இறந்துவிடுகிறது. மலர் கொத்தில் மிகப்பெரியது இதுவே ஆகும். மேலும் உலகில் மிக மெதுவாக பூக்கும் தாவரமும் இதுவே ஆகும்.

காணப்படும் பகுதிகள் 
இச்செடி தென் ஆப்பிரிக்காவிலும், தென் அமெரிக்காவிலும் மற்றும் பெரு நாட்டில் வளர்கிறது.

ஒளிப்படங்கள்

மேற்கோள்

வெளி இணைப்புகள் 

 Photographs of Puya raimondii. Florida Council of Bromeliad Societies.

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
செடிகள்
அருகிய தாவரங்கள்
மெழுகுவர்த்தி மரம்

மெழுகுவர்த்தி மரம் (Parmentiera cereifera) சிறுமரம். இதன் பட்டை கரடுமுரடாக இருக்கும். இதில் இரட்டை அல்லது மூன்று கூட்டிலைகள் உள்ளன. மரத்தின் அடிப்பகுதியிலும், கிளைகளின் தண்டுப் பகுதியிலும் பூக்கள் வருகின்றன. இவைகள மரத்தின் அடிப்பகுதியிலும், கிளைகளிலும் தொங்கிக் கொண்டு இருக்கும். இது ஒன்று முதல் 3 அடி நீளம் இருக்கும். இவற்றில் ஆப்பிள் பழத்தின் வாசனை இருக்கும்.

சிறப்புகள் 
இக்காய்கள் பழங்காலத்தில் கடைகளில் மெழுகுவர்த்தி தொங்கவிட்டு விற்பது போன்று இருக்கும். இக்காய்கள் மெழுகுவர்த்தி போன்றே இருக்கும். இதனால் இதை மெழுகுவர்த்தி மரம் என்று அழைக்கிறார்கள்

காணப்படும் பகுதிகள் 

இவை மெக்சிகோ மற்றும் பனாமா ஆகிய இடங்களில் வளர்கின்றன. இவற்றில் இரண்டு இனங்கள் மட்டுமே உள்ளன.

மேற்கோள் 

மரங்கள்
அருகிய தாவரங்கள்
யூகலிப்டஸ் ரெக்னான்ஸ்

மலைச் சாம்பல் மரம் (mountain ash) அல்லது (யூக்லிப்டசு இரெகினன்சு) அல்லது சதுப்புப் பிசின், அல்லது  ஒட்டுபிசின், என்பது ஆப்பிரிக்கத் தாயக, குறிப்பாக, தாச்மானியா, விக்தோரியா மாநிலங்களைச் சேர்ந்த, நீடைநிலை உயரம் முதல் மிக நெடிதுயர்ந்து வளரும் மரவகையாகும். இது நேர்குத்தான அடிமரமும் மென்சாம்பல் பட்டையும் உள்ள மரமாகும். ஆனால், மர அடிப்பகுதி கரட்டுப் பழுப்புப் பட்டையை உடையது. இதன் இலைகள் மிளிர் பசுமை நிறமும் lance-shaped to curved adult leaves; பூமொட்டு வெண் நிறத்தில் ஒன்பது முதல் பதினைந்து வரையிலான எண்ணிக்கையில் கொத்தாக அமையும். பழங்கள் கிண்ண வடிவில் அல்லது கூம்பு வடிவில் இருக்கும். இது தாசுமானியாவில் 102 மீட்டர்(334 அடி) உயரம் வரை வளரும். இதற்கு நூற்றாண்டு மரம், தாசுமானிய ஓக் எனும் பெயர்களும் உண்டு. மரத்தொழிலில் பெயர் பெற்றது.

வகைப்பாடு
தாவரவியல் பெயர்		:	யூக்கலிப்டஸ் ரெக்னன்ஸ் (Eucalyptus regrans )

குடும்பம்			:	மிர்டேசியீ (Myrtaceae)

இதரப் பெயர்கள்
பெரும்பிசின் மரம் (Giant Gum)
யூக்கலிப்டஸ்

மரத்தின் அமைவு

உலகின் மிக கடினமான மரங்களில் மிக உயரமாக வளரக்கூடியது இம்மரமே. இது 325 அடி உயரம் வரை வளரக்கூடியது. ஆத்திரேலியாவில் மிகவும் உயரமாக வளரக்கூடிய மரமும் இதுவே. இவை இலையுதிரா மரவகையைச் சார்ந்தன. இலைகள் மிகுந்த வாசம் உடையவை. இம்மரத்தின் பட்டை மிருதுவாகவும், சாம்பல் நிறமாகவும் இருக்கும். இதனால் இதை ஆத்திரேலியாவின் சாம்பல் மலை மரங்கள் என்றும் அழைக்கிறார்கள்.

சிறப்புகள்
யூக்கலிப்டசு வகையில் 300 இனங்கள் உள்ளன. இவற்றில் அதிக எண்ணெய் ரெக்னன்ஸ் மரங்களிலிருந்து கிடைக்கிறது. இதன் பட்டை காகிதக் கூழ் செய்ய உதவுகிறது. உலர்ந்த இலைகளை கொண்டு டிங்கர் செய்கிறார்கள். இது மருந்தாக பயன்படுகிறது. இதனுடைய பூக்கள் மிகச் சிறியவை. இதனுடைய காய்கள் மணி வடிவில் உள்ளன. இதனுள் எண்ணற்ற சிறிய விதைகள் உள்ளன.

பரவல்
ஆத்திரேலியாவுக்கு வெளியே, இம்மரம் நியூசிலாந்திலும் தென்னாப்பிரிக்காவிலும் கென்யாவிலும் தாஞ்சானியாவிலும் வளர்க்கப்படுகிறது.

மேற்கோள்

உசாத்துணை
 சிறியதும் - பெரியதும், அறிவியல் வெளியீடு, சூன் 2001

வெளி இணைப்புகள்

Prof Stephen Sillett's webpage with a photo tour of Eucalyptus regnans canopy taken during canopy research.

மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
ஸ்ரீ ரமண ஆசிரமம்

ஸ்ரீ ரமண ஆசிரமம் (ஸ்ரீ ரமணாச்ரமம், Sri Ramana Ashram) என்பது ரமண மகரிஷியின் நினைவாக, அவர்களின் சீடர்களால் கட்டப்பட்ட ஓர் ஆசிரமமாகும். இது 1922 ஆம் ஆண்டில் இருந்து அத்வைத வேதாந்த நெறியை போதித்து வாழ்ந்த ரமண மகரிஷி மஹா நிர்வாணம் அடைந்த ஆண்டான, 1950 வரை இவரது வாசஸ்தலமாக இருந்தது. இது பெங்களூர் சாலையில், திருவண்ணாமலைக்கு மேற்கு பகுதியில், அருணாசல மலையின் அடிவாரத்தில் அமைந்துள்ளது. அவரது சமாதி கோவில் புண்ணிய இடமாகக் கருதப்படுகிறது. ஆசிரமத்தைக் காண உலகம் முழுவதும் இருந்து பக்தர்கள் வருகின்றனர்.

வரலாறு 

பலகாலம் திருவண்ணாமலையின் பல இடங்களில் தங்கிய ரமண மகரிஷி, இவரின் தாயார் அழகம்மாள் மே 19, 1922 இல் முக்தி அடைந்த பிறகு திருவண்ணாமலையின் அடிவாரத்தில் குடிபுகுந்தார். அங்கு அவரது சீடர்களால் சிறிய ஆசிரமம் ஒன்று உருவாக்கப்பட்டது. இதுவே ரமண ஆசிரமமாகும். இதன் பின்னர் மகரிஷி சமாதியடையும் வரை அந்த ஆசிரமத்தை விட்டு எங்கும் செல்லவில்லை.

ஆரம்பத்தில் பிரிட்டனைச் சேர்ந்த எழுத்தாளரான பால் பிராண்டன் வருகையின் போது  1931 ஆம் ஆண்டு, அவர் எழுதிய புத்தகம்  " A search in Secret India" மற்றும் "The Secret Path" (1934) மூலம் மேற்கு நாடுகளுக்கு ரமண மகரிஷி அறிமுகம் ஆனார். பின்னர் 1938 ஆம் ஆண்டு எழுத்தாளர் சோமர்செட் மௌகம் ரமண மகரிஷி ஆசிரம பார்வையின் போது, ரமணா மகரிஷியை புனித மனிதரின் மாதிரியாகவும் கருதினார்.

ஆர்தர் ஆஸ்போர்ன் என்ற எழுத்தாளர், இருபது ஆண்டுகள் ஆசிரமத்தில் தங்கியிருந்த போது, The Mountain Path என்னும் ஆங்கில இதழில் ஆசிரமத்தைப் பற்றியும், ரமண மகரிஷி மற்றும் அவரது போதனைகள் சார்ந்த பல புத்தகம் எழுதியுள்ளார். 1949இல் மௌனிசாது என்பவர் பல மாதங்கள் ஆசிரமத்தில் தங்கியிருந்தார். 1976இல் டேவிட் கோத்மன் என்ற இங்கிலாந்து எழுத்தாளர் ஆசிரமத்தில் தங்கியிருந்து ஸ்ரீ ரமண மகரிஷி தொடர்பான தலைப்புகளில் பதினான்கு புத்தகங்கள் எழுதியுள்ளார். அவர் தொடர்ந்து ஆசிரமத்திலேயே வாழ்ந்தார்.

1916 ஆம் ஆண்டு தனது தாயுடன் ஆசிரமத்திற்கு சென்ற ரமண மகரிஷியின் இளைய சகோதரரான நிரஞ்சனானந்த சுவாமி தனது வாழ்நாள் முழுவதும் ஆசிரமத்தில் தங்கினார். அவரது மகனும் பேரனும் ஆசிரமத்தை கவனித்து வந்தனர்.

அமைவிடம் 
இது பெங்களூர் சாலையில், திருவண்ணாமலைக்கு மேற்கு பகுதியில், அருணாசல மலையின் அடிவாரத்தில் அமைந்துள்ளது. திருவண்ணாமலை மத்திய பேருந்து நிலையத்திலிருந்து சுமார் 3 கி.மீ தொலைவில் அமைந்துள்ளது. இங்கிருந்து சென்னை 197 கி. மீ தொலைவிலும், பெங்களூர் 199 கி. மீ தொலைவிலும், விழுப்புரம் 67 கி. மீ தொலைவிலும் அமைந்துள்ளது.

படங்கள்

பார்க்கவும் 
 ரமணா மகரிஷி
 அருணாச்சலம்
 திருவண்ணாமலை
 ஆஷ்ரம்

குறிப்புகள்

குறிப்புகள் 
 
 
 Self-Realization: The Life and Teachings of Bhagavan Sri Ramana Maharshi, by B.V. Narasimha Swami (81-88225-74-6)
 
 
  online text

மேலும் படிக்க 
 My life at Sri Ramanasramam, by Suri Nagamma. Pub. Sri Ramanasramam, 1975.

வெளி இணைப்புகள் 

ஆசிரமங்கள்
இந்திய சமய அமைப்புகள்
திருவண்ணாமலை மாவட்டம்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
வரலாற்று இடம்

வரலாற்றுத் தளம் (Historic site) அல்லது பாரம்பரிய  இடம் என்பது அதிகாரபூர்வமான அரசியல், ராணுவம், கலாச்சார, பாரம்பரிய மற்றும் சமூக வரலாற்று இடங்கள் அதன் கலாச்சார பாரம்பரிய மதிப்பிற்காக பாதுகாக்கப்படுகிறது. பொதுவாக வரலாற்று இடங்கள் சட்டத்தால் பாதுகாக்கப்படுகின்றது மற்றும் பல அமைவிடங்கள் அதிகாரபூர்வமான வரலாற்று இடங்கள் என்ற அங்கீகாரம் பெற்றன. மேலும் பல அதிகாரப்பூர்வ வரலாற்று அந்தஸ்துடன் அங்கீகரிக்கப்பட்டுள்ளன. ஒரு வரலாற்றுத் தளம் உள்ளூர், பிராந்திய, தேசிய அல்லது உலகளாவிய முக்கியத்துவம் வாய்ந்த எந்தவொரு கட்டிடம், நிலப்பரப்பு, தளம் அல்லது கட்டமைப்பாக இருக்கலாம். வழக்கமாக இது குறைந்தது 50 ஆண்டுகள் அல்லது அதற்கு மேற்பட்டதாக இருக்க வேண்டும்.

வரலாற்று இடத்தின் பார்வையாளர்கள்
வரலாற்று இடம் மற்றும் பாரம்பரிய இடம் அனேகமாக பொதுமக்கள் பார்வையிடுவதற்காக பராமரிக்கப்படுகிறது. கடந்துபோன சாகாப்தம் நினைவால் ஏற்படும் ஏக்கம், கலாச்சார பாரம்பரியத்தை பற்றி கற்றுக்கொள்ளும் ஆசை அல்லது வரலாற்று குறிப்புகளைப் பற்றி அறிந்து கொள்ளும் பொதுவான ஆர்வம் போன்றவற்றுக்காக பார்வையாளர்கள் இவ்விடங்களுக்கு வரலாம். பல இடங்கள் வழிகாட்டுதல் சுற்றுலாக்களை வழங்குகின்றன, பயிற்சி பெற்ற அமைவிட அலுவலர்களால் மேற்கொள்ளப்படுகிறது. இவர்கள், அவ்வமைவிடக் காலத்தின் வாழ்க்கை குறித்த விளக்கம் தருகிறார்கள். ஒரு அமைவிடத்தில் பார்வையாளர் மையம் கூட இருக்கலாம், அதிலுள்ள நவீன வசதிகள் வெளி உலகம் மற்றும் வரலாற்று இடத்திற்கு நுழைவாயிலாக விளங்கும் மற்றும் மென்மையாக கையாளும் இடங்களை அதிகமாக பாதிக்காமல் வரலாற்று விவரங்களைப் பற்றி அறிந்து கொள்ள உதவும்.

யுனெஸ்கோ உலகப் பாரம்பரியத் தளம் 
உலக பாரம்பரியத் தளம் என்பது யுனெஸ்கோ மூலம் நிர்வகிக்கப்படும் சர்வதேச மாநாட்டின் சட்டப் பாதுகாப்புடன் கூடிய வரலாற்று தளமாகும்.

ஜூன் 2023 நிலவரப்படி, 167 நாடுகளில் மொத்தம் 1,157 உலக பாரம்பரியத் தளங்கள் (900 கலாச்சார, 218 இயற்கை மற்றும் 39 கலப்பு பண்புகள்) உள்ளன.

உலக பாரம்பரியத் தளங்கள் பெரும்பாலும் ஏராளமான பார்வையாளர்களை ஈர்க்கின்றன. சீனாவின் தடைசெய்யப்பட்ட நகரம், 12.4 மில்லியன் வருடாந்த பார்வையாளர்களைக் கொண்ட சீனாவின் தடுக்கப்பட்ட நகர் மற்றும் 11 மில்லியன் வருடாந்த பார்வையாளர்களைக் கொண்ட அமெரிக்காவின் பெரும் புகைமலை ஆகியவை 14 மில்லியன் வருடாந்த பார்வையாளர்களைக் கொண்டுள்ளது.

மேற்கோள்கள்

வெளியிணைப்புகள்
 

வரலாறு
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மில்லனின் காரணி

மில்லனின் காரணி (Millon's Reagent) கரையக்கூடிய புரதங்களைக் கண்டறியப் பயன்படும் பகுப்பாய்வு வேதிக்காரணியாகும். சோதனைக்குட்படுத்தும் கரைசலில் இந்த வேதிக்காரணியை ஒரு சில சொட்டுக்கள் சேர்த்து மிதமாக வெப்பப்படுத்தப்படுகிறது. செம்பழுப்பு நிற வீழ்படிவு அல்லது நிற மாற்றமானது, அனைத்துப் புரதங்களிலும் காணப்படும் டைரோசின் எச்சத்தின் இருப்பினை அடையாளம் காட்டுகிறது.

மில்லனின் சோதனை புரதத்தை மட்டும் கண்டறிவதற்கான சோதனை அல்ல. (இச்சோதனை பீனாலிக் சேர்மங்களையும் கண்டறிய உதவுகிறது). ஆகவே, புரதங்களின் இருப்பினை உறுதி செய்ய பிற சோதனைகளான பையூரெட் மற்றும் நின்ஐட்ரின் சோதனைகளையும் பயன்படுத்த வேண்டும். இது உலோக பாதரசத்தை, நைட்ரிக் அமிலத்தில் கரைத்து பின்னர் நீர்த்துப் போகச் செய்வதன் மூலம் பெறப்படுகிறது.  இந்தச் சோதனையானது, பிரஞ்சு வேதியியலாளர், அகசுடே நிக்கோலசு யூஜின் மில்லன் (1812–1867) என்பவரால் உருவாக்கப்பட்டது.

இவற்றையும் காண்க 
 பெனடிக்ட் கரைசல்

மேற்கோள்கள் 

வேதியியல் பரிசோதனைகள்
பாதரச(II) சேர்மங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பாய்வு வேதியியல்
தோனி நதி

தோனி நதி (Doni river) (கன்னடம்: ಡೊಣಿ) கர்நாடக மாநிலத்தின் எல்லைக்கு அருகில் மகாராட்டிராவின் சாங்கலி நகரத்தைச் சுற்றி கிழக்கு நோக்கி பாய்கிறது. வட கர்நாடகாவின் பெல்காம், பீசப்பூர் மற்றும் குல்பர்கா மாவட்டங்களில் இந்நதி  பெரும்பான்மையாக பாய்கிறது. தலிகோட்டா நகருக்கு தென்மேற்கில் கிருஷ்ணா ஆறு|கிருட்டிணா ஆற்றுடன்]] கலக்கிறது. இந்நதி கிருட்டிணா ஆற்றின் துணை நதியாகக் கருதப்படுகிறது. மேலும் தோனி நதி கிருட்டிணா ஆற்றுடன் தலிகோட்டாவில் சங்கமிக்கிறது.  காட்னாலி மற்றும் பசவான பேகிவடி நகரங்களுக்கு  அருகில் மழைக்காலத்தில் திடீரென வெள்ளப்பெருக்கை ஏற்படுகிறது. 

ஒழுங்கற்ற வெள்ளப் பெருக்கு ஏற்படுவதால் வறட்சி ஏற்படுத்தும் வாய்ப்புள்ளது . இதன் தண்ணீர் சலவை செய்வதற்கு கூட பொருத்தமானதாக இருப்பதில்லை .

மேற்கோள்கள் 

மகாராட்டிர ஆறுகள்
விசுவியசு மலை

விசுவியசு மலை (Mount Vesuvius, ;  ) இத்தாலியின் தென்பகுதியில் கேம்ப்பானியா வட்டாரத்தில் நாபொலி வளைகுடாவில் அமைந்துள்ள சோம்மா-சுழல்வடிவ எரிமலை ஆகும்; இது கிட்டத்தட்ட  தொலைவில் நாபொலிக்கு கிழக்கே கடற்கரையை ஒட்டி அமைந்துள்ளது. இது கேம்பானிய எரிமலை வட்டவரையிலுள்ள பல எரிமலைகளில் ஒன்றாகும். விசுவியசில்  பெரிய எரிமலைக் கூம்பும் அதைச் சுற்றி கடுஞ்சரிவான எரிமலைவாய் விளிம்பும் காணப்படுகின்றது; இதன் உயரம் எரிமலை வெடிப்பிற்கு முன்னதாக மிகக் கூடுதலாக இருந்திருக்க வேண்டும்.

கி.பி.79 எரிமலை வெடிப்பு

கி.பி 79இல் விசுவியசின் எரிமலை வெடிப்பால் உரோம நகரங்களான பொம்பெயியும்  எர்குலியமும் மற்றும் பல குடியேற்றங்களும் முற்றிலும் புதையுண்டு அழிபட்டதற்காக இம்மலை அறியப்படுகின்றது.  இந்த எரிமலை வெடிப்பின்போது கற்களும் சாம்பலும் எரிமலை வாயுக்களும் பெரும் புகைமண்டலமாக  33 கிமீ (21 மை) உயரத்திற்கு  கற்குழம்பை  கக்கி விநாடிக்கு 6×105 கன மீட்டர் (7.8×105 கன கஜங்கள்)  வீதத்தில் நுரைக்கற்களை பொடியாக்கியது. இது இரோசிமா-நாகசாக்கி குண்டுவீச்சின்போது வெளியிடப்பட்ட  வெப்ப ஆற்றலை விட நூறாயிரம்  மடங்கு கூடியது More than 1,000க்கும் மேற்பட்டோர் இந்த வெடிப்பில் இறந்துபட்டனர்; சரியான எண்ணிக்கை மதிப்பிடப்படவில்லை. இதிலிருந்து தப்பியவரின் ஒரே நேரடி சாட்சியாக இளைய பிளினி வரலாறாளர் டாசிட்டசிற்கு எழுதிய இரு கடிதங்களே உள்ளன.

தற்காலம்
விசுவியசு இதற்குப் பின்னர் பலமுறை வெடித்துள்ளது; கடந்த நூறாண்டுகளுக்குள்ளாக ஐரோப்பிய தீவல்லாத நிலப்பகுதியில் வெடித்துள்ள ஒரே எரிமலை இதுவாகும். இதன் அருகில்  3,000,000 மக்கள் வாழும் நகர்ப்பகுதி உள்ளதால் இதுவே உலகின் மக்களடர்ந்த பகுதியிலுள்ள மிகவும் அபாயகரமான எரிமலையாக கருதப்படுகின்றது.  பிளினி காலத்திய வெடிப்பைப் போன்று மிகவும் கடுமையான கக்கலை வெளிப்படுத்தும் வாய்ப்புள்ளதாகவும் மதிப்பிடப்பட்டுள்ளது.

மேற்கோள்கள்

வெளி இணைப்புகள்

 
 
 
 

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
இத்தாலிய எரிமலைகள்
கிராண்ட் சாக்கோ மக்கள்

கிராண்ட் சாக்கோ மக்கள் (Gran Chaco people), தென் அமெரிக்காவின் கிரான் சாக்கோவை பிறப்பிடமாக கொண்ட ஏறத்தாழ முப்பதைந்து பழங்குடி குழுக்கள் ஆவார்கள். வட அமெரிக்காவின் மிகப்பெரிய சமவெளிகளைப் போல, அந்நிலப்பரப்பே நாடோடி வாழ்க்கை முறைக்கு இட்டுச் செல்கிறது. வரலாற்றுக்கு முந்தைய தொல்பொருள் ஆதாரம் எதுவும் இவர்களைப் பற்றி இல்லை. தொல்பொருள் புள்ளி விவரங்கள் ஏதும் இல்லாததற்கு காரணம் கற்-கருவிகளுக்கான மூலப்பொருட்கள் பற்றாக்குறையாகவோ அல்லது நிலையான கட்டமைப்பு மற்றும் மண்ணின் தன்மை, கரிமப் பொருள் பாதுகாப்புக்கு உகந்ததாக இல்லாததாகவோ இருக்கலாம்.

புவியியல்

கிராண்ட் சாக்கோ மக்களின் உண்மையானகலாச்சாரப் பகுதி புவியியல் கிராண்ட் சாக்கோவிலிருந்து வேறுபட்டது ஆகும். கலாச்சாரப் பகுதியின் வடமேற்கு எல்லையானது பராபெட்டி ஆறு மற்றும் பனாடோஸ் டி இசோசோக் மந்தநிலையின் சதுப்பு நிலங்கள் ஆகும்.அதற்கு அப்பால் கலாச்சாரம் தொடர்பில்லாத சானே மற்றும் சிரிகுவானோ நிலங்கள் இருந்தன. வரலாற்று காலங்களில் கூட கலாச்சார எல்லைகள் நிலையானதாக இல்லை. 17-ம் நூற்றாண்டின் இறுதியில் அபா ஆறு மற்றும் மிரண்டா ஆற்றுக்கு நடுவில் இருந்த நிலப்பகுதியை மபாயா படையெடுப்பின் போது கிழக்கில் பராகுவே ஆற்றின் குறுக்கே வரை நிலப்பகுதி விரிவடைந்தது.

மொழிகள்
கிரான் சாக்கோவின் பழங்குடி குழுக்கள் ஆறு மொழிக் குடும்பங்களுக்குள் அடங்கும்.:
1. மடகோயன் மொழிகள்
2. குயகுரன் மொழிகள்
3. லுலி-விலேலா மொழிகள்
4. மாச்காய்யன் மொழிகள்
5. சமுகோயன் மொழிகள்
6. தூப்பி-குவரானி மொழிகள்

பல மொழிகள் சாக்கோ மொழியியல் பகுதியின் ஒரு பகுதியாகும். பொதுவான சாகோ பகுதி அம்சங்களில் எழுவாய்-பயனிலை-செயப்படுபொருள் சொல் வரிசை மற்றும் செயலில்-நிலை வினைச் சீரமைப்பு ஆகியவை அடங்கும்.

இதனையும் காண்க 
 கேம்போ டெல் செலியோ

மேற்கோள்கள்

நூற்பட்டியல்

மேலும் படிக்க
 
 

தென் அமெரிக்க மக்கள்
இரட்டை நிலநடுக்கம்

கிட்டத்தட்ட ஒத்த அதிர்வுகளை கொண்ட இரண்டு நிலநடுக்கங்கள் ஒரே இடத்தில் ஏற்படும்போது அவை இரட்டை நிலநடுக்கம் (Doublet earthquake) எனப்படும். இவை தற்போது, ஒரேயளவான அதிர்வு கொண்டதாய் சில நேரங்களில்ஒரு நொடியின் பத்தில் சில பங்கான நேரவளவில் நிகழும் அல்லது பல ஆண்டுகள் இடைவெளியில் ஏற்படும் தனித்தனி நிலநடுக்கங்களாகக்  கொள்ளப்படுகின்றன. நிலநடுக்கத்திற்குப் பிறகு ஏற்படும் மறுநிலவதிர்வின் இயல்பான வடிவங்களிலிருந்து இது வேறுபட்டது. நிலநடுக்கத்திற்குப் பிறகு ஏற்படும் மறுநிலவதிர்வு அளவில் குறைவானதாக ஏற்படும்.

இரட்டை நிலநடுக்கங்களில், முதல் நிலநடுக்கம் இரண்டாம் நிலநடுக்கத்தை விட தூரமும் நேரமும் குறிப்பிட்டளவு விலகி இருக்கும்..

ஜப்பானின் கூரில் தீவில் 2006 பிற்பகுதியிலும் 2007 ஆரம்பத்திலும் ஏற்பட்ட நிலநடுக்கங்கள் இரட்டை நிலநடுக்கம் ஆகும். 2006 நவம்பர் 15 அன்று ஏற்பட்ட நிலநடுக்கத்தின் அளவு 8.3 ஆகும். 2007 சனவரி 13-ல் ஏற்பட்ட இரண்டாம் நிலநடுக்கத்தின் அளவு 8.1 ஆகும். ஒவ்வொரு நிலநடுக்கமும் சுனாமியை ஏற்படுத்தின. 2007 நவம்பர் 15-ல் ஏற்பட்ட நிலநடுக்கத்தில் தோன்றிய சுனாமி கலிபோர்னியா கடற்கரை அடைந்து, $500,000- $1,000,000 அளவிற்கு பாதிப்பை ஏற்படுத்தியது.

மேற்கோள்கள்

வெளி இணைப்புகள்
 Worldwide doublets of large shallow earthquakes 
 A great earthquake doublet and seismic stress transfer cycle in the central Kuril islands

நிலநடுக்கங்கள்
லால் பாபு பிரசாத்

லால் பாபு பிரசாத் குப்தா என்பவா் பிஹாா் மாநிலத்தை சாா்நத பாரதிய ஜனதா கட்சியின் உறுப்பினா் ஆவாா். இவா் பீஹார் சட்டமன்றத்திற்கு  2010 மற்றும்  2015 களில் நடந்த தோ்தல்களில் சிரையா தொகுதியிலிருந்து தோ்ந்தெடுக்கப்பட்டாா்.

மேற்கோள்கள் 

வாழும் நபர்கள்
பீகார் சட்டமன்ற உறுப்பினர்கள்
பார்பத்பாய் பட்டேல்

பார்பத்பாய் பட்டேல் என்பவா் குசராத் மாநில சட்டன்ற உறுப்பினா் ஆவாா். இவா் வாவீ தொகுதியிலிருந்து 12 வது குஜராத் சட்டமன்றத்திற்கு தோ்ந்தெடுக்கப்பட்டாா்.

மேற்கோள்கள் 

வாழும் நபர்கள்
குஜராத்தின் சட்டமன்ற உறுப்பினர்கள்
17வது மக்களவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பூஷன் பட்

பூஷன் பட் எனபவா்  சட்டப் பேரவை உறுப்பினர் உறுப்பினா் ஆவாா். இவா் குஜராத் மாநில 12 வது சட்டசபையின் காடியா தொகுதியின் உறுப்பினா் ஆவாா்.

பாா்வை 

வாழும் நபர்கள்
1963 பிறப்புகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
கோவிந் பட்டேல்

கோவிந் பட்டேல் என்பவா் பாரதீய ஜனதா கட்சியை சாா்ந்த இந்திய அரசியல்வாதி ஆவாா். இவா் குஜ்ராத் மாநில ராஜ்கட் தொகுதியிலிருந்து 13 வது சட்டசபைக்கு தோ்ந்தெடுக்கப்பட்டாா். இவா் மாநில எாிசக்தி பெட்ரோலிய பொருட்கள் மற்றும் அறிவியல் தாெழில்நுட்ப துறை அமைச்சராக இருந்தாா்.

References 

வாழும் நபர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
ஜெயந்திலால் பானுசாலி

ஜெயந்திலால் பார்சோத்தம் பானுசாலி (Jayantilal Parshottam Bhanusali, 1 சூன் 1964 – 8 சனவரி 2019), குசராத்து மாநில அரசியல்வாதி ஆவார். இவர் அப்தாசா தொகுதி சட்டமன்ற உறுப்பினராக 2007 திசம்பர் முதல் 2012 திசம்பர் வரை பதவியில் இருந்தார்.

இவர் 2019 சனவரி 8 இல் சயாஜிநகரி விரைவுவண்டியில் பயணம் செய்யும் போது, இனந்தெரியாதோரால் சுட்டுக் கொல்லப்பட்டார்.

மேற்கோள்கள்

1964 பிறப்புகள்
2019 இறப்புகள்
குஜராத்தின் சட்டமன்ற உறுப்பினர்கள்
இந்தியாவில் கொலை செய்யப்பட்ட அரசியல்வாதிகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
நங்கூரம் தடகள ஓட்டக்காரர்

நங்கூர தடகள ஓட்டக்காரர் (ANCHOR LEG) என்பவர் தொடர் ஓட்டத்தில் நான்காவது இடத்தில் ஓடுபவர். நங்கூர ஓட்டக்காரர் அந்த அணியின் விரைவாக ஓடுபவராகவும் மிகவும் அனுபவம் வாய்ந்த ஓட்டக்காரராகவும் இருப்பார். மேலும், அந்த அணியைத் தலைமையேற்று வழிநடத்திச் செல்வார்.

நங்கூர தடகள ஓட்டக்காரர்கள் பெற்றுக் கொடுத்த வெற்றிகள் 

 பாப் ஹெய்ன்ஸ் அமொிக்கா 1964 டோக்கியோ ஒலிம்பிக்  வெற்றியாளர் 14 x 100 மீ தொடரோட்டம் 

 கார்ல் லீவிஸ்  (அமொிக்கா)  4 x 100 மீ தொடரோட்டத்தில் உலக சாதனை

 ஈவ்ரின் ஆசுபோர்டு(அமொிக்கா) 1984 கோடை ஒலிம்பிக் வெற்றி

 பில் பிரவுன் (இங்கிலாந்து)  4 x 100 மீ தொடரோட்டத்தில்  சாதனை

 ''உசேன் போல்ட் (ஜமைக்கா)'  4 x 100 மீ தொடரோட்டத்தில்  சாதனை

 நங்கூர நீச்சல் வீரர்கள் 
 ஜேசன் லெசக்(அமொிக்கா) பீஜிங் 2008 கோடைக்கால ஒலிம்பிக் போட்டியில் 4 x 100 மீ நீச்சல் தொடரோட்டத்தில் தங்கப் பதக்கம் பெற்றார்.
 மைக்கேல் பெல்ப்ஸ் (லண்டன்)''''' 2012, கோடைக்கால ஒலிம்பிக் போட்டியில் 4 x 200 மீ நீச்சல் தொடரோட்டத்தில் பதக்கம் பெற்றுத் தந்தார்.

தடகள விளையாட்டுகள்
ஓட்ட வகைகள்
நீச்சல்
மதுராந்தகம் வருவாய் கோட்டம்

மதுராந்தகம் வருவாய் கோட்டம் என்பது இந்தியாவின், தமிழ்நாட்டின் செங்கல்பட்டு மாவட்டத்தில் உள்ள ஒரு வருவாய் கோட்டமாகும். இதில்  செய்யூர், மதுராந்தகம் போன்ற வட்டங்கள் அடங்கியுள்ளன.

மேற்பார்வை 

செங்கல்பட்டு மாவட்ட வருவாய் கோட்டங்கள்
தாம்பரம் வருவாய் கோட்டம்

தாம்பரம் வருவாய் கோட்டம் என்பது இந்தியவின், தமிழ்நாட்டின், செங்கல்பட்டு மாவட்டத்தின் வருவாய்க் கோட்டங்களில் ஒன்றாகும். இது ஆலந்தூர் வட்டம்,  சோளிங்கநல்லூர் வட்டம், தாம்பரம் வட்டம் போன்றவற்றை உள்ளடக்கியது.

மேற்கோள்கள் 

 
செங்கல்பட்டு மாவட்ட வருவாய் கோட்டங்கள்
பரமக்குடி வருவாய் கோட்டம்

பரமக்குடி வருவாய் கோட்டம் என்பது இந்தியாவின், தமிழ்நாட்டின், இராமநாதபுரம் மாவட்டத்தில் உள்ள ஒரு வருவாய் கோட்டமாகும். இதில் கடலாடி வட்டம், கமுதி வட்டம், முதுகுளத்தூர் வட்டம், பரமக்குடி வட்டம் ஆகிய வட்டங்கள் அமைந்துள்ளன.

மேற்பார்வை 
 
இராமநாதபுரம் மாவட்டம்
எடப்பாலம்

எடப்பாலம் (Edappalam) என்பது இந்தியாவில் கேரள மாநிலத்தில் பாலக்காடு மாவட்டத்தின் மேற்கு பகுதியில் அமைந்துள்ள ஒரு சிறிய கிராமம் ஆகும்.  இக்கிராமம் பாலக்காடு - மலப்புறம் எல்லையில் புகழ் பெற்ற குந்திப்புழா ஆற்றின் கரையோரம் அமைந்துள்ளது. எடப்பாலத்தின் சிறப்பு, நீண்ட வரலாற்று நம்பிக்கைகளைக் கொண்ட 'கலரிக்கல் ஆறட்டு' மற்றும் 'இரயிரநல்லூர் மல்லிகையாட்டம்' போன்ற பாரம்பரிய திருவிழாக்களுக்கு புகழ்பெற்றது. இக்கிராமத்தில் பல பழங்கால வரலாற்று கோயில்கள் மற்றும் பள்ளிவாசல்கள் அமைந்துள்ளன.

மேற்கோள்கள் 

பாலக்காடு மாவட்டத்திலுள்ள கிராமங்கள்
திருநல்லூர், புதுக்கோட்டை

இந்தியா-தமிழ்நாடு  மாநிலத்தில் புதுக்கோட்டை மாவட்டத்தில் அன்னவாசல் வருவாய் ஒன்றியத்தில் திருநல்லூர் கிராமம் உள்ளது.

மக்கள் தொகை 
 மக்கள் தொகை கணக்கெடுப்பின்படி,  இக்கிராமத்தின் 
மொத்த  மக்கள்  தொகை 1969 ஆகும்.  இதில் ஆண்கள் 972 பேரும், பெண்கள் 997 பேரும் அடங்குவர்.
மொத்த  மக்கள்  தொகையில்  1123 பேர் கல்வி அறிவு பெற்றவர்கள் ஆவர்.

மேற்பார்வை

மேற்கோள்கள்

தமிழ்நாடு மாநிலத்திலுள்ள ஊர்களும் நகரங்களும்
வெட்டிவயல்

இந்தியா-தமிழ்நாடு மாநிலத்தில்  புதுக்கோட்டை மாவட்டத்தில்  அறந்தாங்கி வருவாய்  ஒன்றியத்தில்  வெட்டிவயல் கிராமம் உள்ளது.

மேற்கோள்கள்

பிற மொழி வார்த்தைகளைக் கொண்ட கட்டுரைகள்
புதுக்கோட்டை மாவட்டத்திலுள்ள கிராமங்கள்
இருந்திரப்பட்டி

இருந்திராபட்டி (Erundirapatti) இந்தியாவில் தமிழ்நாடு மாநிலத்தில் புதுக்கோட்டை மாவட்டம், அன்னவாசல் வருவாய் ஒன்றியத்தில் அமைந்துள்ள ஒரு கிராமம் ஆகும்.

மக்கள் தொகை 
2001 மக்கள் தொகை கணக்கெடுப்பின்படி, இக்கிராமத்தின் மொத்த மக்கள்தொகை 2856 ஆகும். இதில் ஆண்கள் 1404 பேரும், பெண்கள் 1452 என இருந்தனர். பாலின விகிதம் 1.034 ஆகும். கல்வியறிவு விகிதம் 48.88% ஆகும்.

மேற்கோள்கள்

தமிழ்நாடு மாநிலத்திலுள்ள ஊர்களும் நகரங்களும்
சுப்ரமணியபுரம், புதுக்கோட்டை

இந்தியா-தமிழ்நாடு மாநிலம்,  புதுக்கோட்டை மாவட்டம்,  அறந்தாங்கி  வருவாய்  ஒன்றியத்தில்  சுப்ரமணியபுரம்  கிராமம் உள்ளது.

விளக்கப்படங்கள் 
 மக்கள் தொகை கணக்கெடுப்பின்படி, 
கிராமத்தின் மொத்த மக்கள் தொகை 968 ஆகும். இதில்  ஆண்கள் 412 பேரும்,  பெண்கள் 556 பேரும் உள்ளனர்.  மொத்த மக்கள் தொகையில் 710 பேர் கல்வி அறிவு பெற்றவர்கள் ஆவர்.

மேற்பார்வை

மேற்கோள்கள்

பிற மொழி வார்த்தைகளைக் கொண்ட கட்டுரைகள்
புதுக்கோட்டை மாவட்டத்திலுள்ள கிராமங்கள்
விளானூர்

இந்தியா-தமிழ்நாடு மாநிலம், புதுக்கோட்டை  மாவட்டம், ஆவுடையார் கோயில் வருவாய்    ஒன்றியத்தில் விளானூர் கிராமம் உள்ளது.

மேற்பார்வை

மேற்கோள்கள்

பிற மொழி வார்த்தைகளைக் கொண்ட கட்டுரைகள்
புதுக்கோட்டை மாவட்டத்திலுள்ள கிராமங்கள்
சுரேஷ் கணபதி ஹால்வங்கார்

சுரேஷ் கணபதி ஹால்வங்கார் ஒரு இந்திய நாட்டை சாா்ந்த அரசியல்வாதி ஆவாா். இவா் பாரதிய ஜனதா கட்சியின் உறுப்பினராக உள்ளாா்.. இவர்  இரண்டு முறை  மகாராஷ்டிரா சட்டப் பேரவையின் உறுப்பினராக தோ்ந்தெடுக்கப்பட்டாா்..

தொகுதி 
சுரேஷ் கணபதி ஹால்வங்காா் இரண்டு முறை இருந்து மகாராஷ்டிரா மாநிலத்தின் இகல்கரன்ஜி சட்டசபை தொகுதி தோ்ந்தெடுக்கப்பட்டாா்.

நிலைகள் நடைபெற்றது 
 மகாராஷ்டிரா சட்டப் பேரவை எம்எல்ஏ
 அலுவலக காலம்: 2009-2014 மற்றும் 2014-2019.

தகுதி நீக்கம் 
இவருக்கு எதிராக ஒரு மின் திருட்டு வழக்கில் மூன்று ஆண்டு சிறை தண்டனை பெற்றதால் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்

இதனையும் காண்க
 தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)

குறிப்புகள் 

வாழும் நபர்கள்
மகாராட்டிர சட்டமன்ற உறுப்பினர்கள்
தகுதி நீக்கம் செய்யப்பட்ட மக்கள் பிரதிநிதிகள்
உட்கடல் பகுதி

ஐக்கிய நாடுகள் சபையின் கடல் சட்டத்தின்படி, உட்கடல் பகுதி (Internal waters) என்பது, ஒரு நாட்டின் ஆளுகைக்குட்பட்ட கடற்பரப்பின் அடிகோட்டுப் பகுதிக்கு அருகில் உள்ள நீர்ப்பரப்பு ஆகும். தீவுகள் இதில் சேராது. ஆறுகள், கால்வாய் போன்ற நீர்வழிகளும் சிறிய விரிகுடா பகுதிக்குள் இருக்கும் நீர்ப்பரப்பும் உட்கடல் பகுதிக்குள் அடங்கும்.
  
ஒரு நாட்டிற்குள் இருக்கும் இறையாண்மை அதன் உட்கடல் பகுதிக்கும் பொருந்தும். ஒரு கடலோர நாடு, உட்கடல் பகுதி சார்ந்த சட்டம் இயற்ற, பயன்பாடுகளைக் கட்டுப்படுத்த, மற்றும் எந்த வளங்களையும் பயன்படுத்த அதற்கு அதிகாரம் உண்டு. நாடுகளுடன் ஒப்பந்தங்கள் இல்லையென்றால், வெளிநாட்டு கப்பல் உட்கடல் பகுதிக்குள் நுழைய அனுமதி இல்லை. குற்றமற்ற செல்வழிக்கும் கூட உரிமை இல்லாமல் இருப்பது தான் உட்கடல் பகுதி மற்றும் ஆளுகைக்குட்பட்ட கடற்பரப்புக்கும் உள்ள வேறுபாடு ஆகும். தீவு நாடுகளில் கடைகோடித் தீவு வரை உள்ள தீவு நீர், உட்கடல் பகுதி நீராக கருதப்படுகிறது, ஆனால் இதில் குற்றமற்ற செல்வழிக்கு அனுமதி தர வேண்டும், எனினும் தீவு நாடு குறிப்பிட்ட கடல் பாதைகளை இந்த நீரில் நியமிக்கலாம்.
 
ஒரு வெளிநாட்டு கப்பல் உட்பகுதி நீருக்குள் நுழைய அனுமதிப் பெற்றிருந்தால், அது அந்நாட்டின் கடலோர சட்டத்திற்கு உட்பட்டது ஆகும். துறைமுகத்தில் நிகழ்த்தப்படும் குற்றம் மற்றும் அங்கே கப்பல் குழுவால் நிகழ்த்தப்படும் குற்றம் கடலோர நாட்டின் வரையறைக்குள் வருகின்றது. கடலோர நாடு கப்பலின் விவகாரங்களுக்குள் கப்பலின் தலைவரே உள்ளூர் அதிகாரிகளின் தலையீட்டை கோரினால், கடலோர நாட்டின் அமைதி மற்றும் பாதுகாப்பிற்கு ஆபத்து ஏற்பட்டால் அல்லது சுங்க விதியை செயல்படுத்த தலையிடலாம்.

பிணக்குகள் 
ஒரு நீர் வழியை ஒரு நாடு தன் உட்கடல் பகுதி என்று உரிமை கோரினால், மற்ற நாடுகளில் அது சர்ச்சையை ஏற்படுத்தும். எடுத்துக்காட்டாக, கனடா வடமேற்கு வழித்தடத்தின் ஒரு பகுதியை தனது உட்கடல் பகுதி என்று உரிமை கோரியதால், ஐக்கிய அமெரிக்காவில் பிணக்கை ஏற்படுத்தியது.

1994இல் உருவாக்கப்பட்ட கடல் சட்டத்தின் பன்னாட்டு தீர்ப்பாயத்திற்கு, பலநாடுகளுக்கு இடையில் நடைபெறும் கடல் சார்ந்த பிணக்குகளைத் தீர்க்கும் அதிகாரம் உண்டு.

மேற்கோள்கள்

வெளியிணைப்புகள்
UN Convention on the Law of the Sea

புவியியல்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
அனைத்துலகச் சட்டம்
குற்றமற்ற செல்வழி

குற்றமற்ற செல்வழி (Innocent passage), என்பது கடல் சட்டத்தின் ஒரு கருத்தாகும். இக்கருத்தின்படி ஒரு கப்பல் ஆளுகைக்குட்பட்ட கடற்பரப்பின் வழியே மற்றொரு நாட்டை, சில கட்டுபாடுகளுக்கு உட்பட்டு செல்ல அனுமதிக்கும். ஐக்கிய நாடுகள் சபையின் கடல் சட்ட சாசனம் குற்றமற்ற செல்வழியை இவ்வாறு வரையறுக்கின்றது.

கடலோர நாட்டின் அமைதி, நல் ஒழுங்கு அல்லது பாதுகாப்பு இவற்றில் தப்பெண்ணம் இல்லாது இருக்கும் வரை செல்வழி குற்றமற்றதாக இருக்கும். 

குற்றமற்ற செல்வழி கடலோர நாட்டின் ஆளுகைக்குட்பட்ட கடற்பரப்பின் உரிமை கோருதலுடன் ஒத்துப்போகின்றது, நேரிடையாக போட்டிபோடும் கடற்பயண சுதந்திரம் போல இது இல்லை.. 
1958 -ஆம் ஆண்டு நெறிமுறைப்படுத்தப்பட்டு மற்றும் 1982-இல் உறுதிப்படுத்தப்பட்டது..

மேற்கோள்கள்

வெளி இணைப்புகள் 
 UN Convention on the Law of the Sea, Part II: Section 3 defines "innocent passage"
 Spadi, F. (2001), "The Bridge on the Strait of Messina: 'Lowering' the Right of Innocent Passage?", International and Comparative Law Quarterly, 50: 411–419.

புவியியல்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
அருங்கால்

அருங்கால் (Arungal) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.

மக்கள்தொகை 
 மக்கள்தொகை கணக்கெடுப்பின் படி, அருங்கால் கிராமத்தில் 1435 ஆண்கள் 1433 பெண்கள் என மொத்தம் 2868 பேர் இருந்தனர்.

மேற்கோள்கள் 

அரியலூர் மாவட்டத்திலுள்ள கிராமங்கள்
Coordinates on Wikidata
பூனைக்கு பிடித்தமான செடி

நெபெட்டா கேடாரியா,என்பது  லாமியேசி குடும்பத்தில் உள்ள நெபெட்டா இனத்தைச் சேர்ந்த புதினா வகையைச் சேர்ந்த ஒரு பூக்கும் தாவரமாகும். இது கேட்னிப், கேட்ஸ்வார்ட், கேட்வர்ட் மற்றும் கேட்மின்ட் என்றும்  அழைக்கப்படுகிறது, இத்தாவரம் தெற்கு மற்றும் கிழக்கு ஐரோப்பா, மத்திய கிழக்கு, மத்திய ஆசியா மற்றும் சீனாவின் சில பகுதிகளைச் பூர்விகமாகக் கொண்டாலும் வடக்கு ஐரோப்பா, நியூசிலாந்து மற்றும் வட அமெரிக்காவில் பரவலாக காணப்படுகிறது. கேட்மின்ட் என்ற பொதுவான பெயர் அதன் ஒட்டுமொத்த பேரினத்தையும் குறிக்க பயன்படுகிறது.

பெயர்க்காரணம்
இத்தாவரத்திற்கு கேட்னிப் மற்றும் கேட்மின்ட் என்ற பெயர்கள் மூன்றில் இரண்டு பங்கு பூனைகள் அதன் மீது கொண்டிருக்கும் தீவிர ஈர்ப்பு மற்றும் அந்த தாவரத்திற்க்கு ஆற்றும் எதிர்வினை போன்றவற்றால் பெயரிடப்பட்டுள்ளது. கேட்னிப் தாவரமானது  சில மூலிகை தேநீர் தயாரிக்க பயன்படும் மூலப்பொருளாகவும் உள்ளது, மேலும் இதன் மயக்க மருந்து மற்றும் தளர்வு பண்புகளுக்காக மதிப்பிடப்படுகிறது.

செடியின் அமைவு

இதாவரம்  2 முதல் 3 அடி உயரம் வளரக்கூடியதாகும். இதய வடிவத்தில் இருக்கும் இதனுடைய இலையும், தண்டும் வாசனை உடையது. இதன் வாசனை பூனைக்கு மிகவும் பிடித்தமானது.குறிப்பாக இதன் காய்ந்து போன இலையின் வாசனையால் பூனைகள் வசீகரிக்கப்படும் மேலும்  இதனுடைய வாசனையை வைத்து சிறுத்தை, புலி போன்ற பூனை வகையைச் சேர்ந்த விலங்குகளை பிடிக்க முடியும். இந்த செடியின் வாசனை பூனைகளை கவர்ந்திழுப்பதால்  இதனை  பூனையை வசீகரிக்கும் செடி என்றும்  அழைக்கிறார்கள்.

இத்தாவரம்  சிறிய, இருமுனை மலர்களும் மிகுந்த மணம் கொண்டவை மற்றும் இளஞ்சிவப்பு நிறத்தில் அல்லது வெளிர் ஊதா நிறத்தின் மெல்லிய புள்ளிகளுடன் வெள்ளை நிறத்தில் இருக்கும்..

பயன்கள்

நெபெட்டா கேட்டேரியா மலர்தோட்டங்களில் பயன்படுத்த, ஒரு அலங்கார தாவரமாக பெரும்பாலும் பயிரிடப்படுகிறது. மேலும் பூனைகள் மற்றும் பட்டாம்பூச்சிகளை வளர்ப்பவர்கள், இதன் ஈர்க்கும் குணங்களுக்காகவும் வளர்க்கப்படுகிறது.

கொதிநீராவிமுறைக் காய்ச்சி வடிப்பு மூலம் இத்தாவரத்திலிருந்து பிரித்தெடுக்கப்படும் நெபெட்டலாக்டோன் கொசு மற்றும் ஈ போன்றவைகளை விரட்டியடிக்கும் இயற்கை விரட்டியாகும்.  இந்த எண்ணெய் பூச்சிகளுக்கு, குறிப்பாக கொசுக்கள், கரப்பான் பூச்சிகள் மற்றும் கரையான்கள் ஆகியவற்றிற்கு எதிராக மிகவும் பயனுள்ள இடஞ்சார்ந்த விரட்டியாகும்.

இதனுடைய காய்ந்த இலையை மூலிகை தேநீர் தயாரிக்க பயன்படுத்துகிறார்கள். காரத்தன்மை உடைய   இந்த தேநீர் சுறுசுறுப்பை ஏற்படுத்துகிறது.

மேற்கோள்கள்

செடிகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தகவற்பெட்டி தேவைப்படும் தாவரவியல் கட்டுரைகள்